text: Risiko for skimmel i mayonnaise
  09 februar 2018 kl. 06.13
  Gråsten Salater tilbagekalder produktet Den ægte mayonnaise 375 gram. Der er er risiko for skimmel i produktet. 
  Der er fundet vækst af skimmel i enkelte flasker mayonnaise fra Gråsten Salater. Derfor tilbagekalder de nu produktet Den Ægte Mayonnaise 375 gram, da produktet ikke kan spises. 
  Flaskerne er solgt i dagligvarebutikker over hele landet. 
  Der er tale om flakser, som er pakket den 13 november 2017 og er bedst før den 13. marts 2017. Stregkoden er: 5704000437556. 
  Har du købt mayonnaisen, skal du smide den ud eller levere produktet tilbage til butikken, hvor det er købt. Det oplyser Fødevarestyrelsen.
  